স্টাফ রিপোর্টার ॥ চুনারুঘাট খোয়াই নদী থেকে এক যুবকের রক্তাক্ত মৃত দেহ উদ্ধার করেছে পুলিশ। ঘটনার সাথে জড়িত থাকার সন্দেহে হোটেল ম্যানেজারকে আটক করা হয়েছে। গতকাল শনিবার সকালে চুনারুঘাট পৌর এলাকার খোয়াই নদীর কাদির মিয়ার বালুর চরে লাশ পড়ে থাকতে দেখে স্থানীয় লোকজন চুনারুঘাট থানায় খবর দিলে ওসি তদন্ত ইকবাল হোসেন আব্দুল্লাহ আল জাহেদ লাশের সুরতহাল রিপোর্ট তৈরি করে লাশ হবিগঞ্জ সদর হাসপাতাল মর্গে প্রেরণ করেন। লাশের পকেট থেকে হোটেল বন্ধনের ১০৭ নম্বর রোমের একটি চাবি উদ্ধার করা হয়েছে। এ ঘটনায় হবিগঞ্জ শহরের সিনেমা হল এলাকার বন্ধন হোটেলের ম্যানেজার শ্রী ধানু চন্দ্র দাশ (৫০)কে আটক করা হয়েছে। সে শহরের ঘোষপাড়া এলাকার বাসিন্দা। পুলিশ জানায়, লাশের সারা শরীরে ছুুরির আঘাত রয়েছে। ...